Subject: 2-1/64-1 Pöördumise edastamine STOP nupu heli valjudus: vastuskiri
From: [email-masked]
To: [email-masked]
Date: Thu, 03 Jul 2025 13:14:46 +0000

Tere 

  
 Täname pöördumise eest ning tähelepanu juhtimise eest liinil nr 129 kasutusel oleva STOP-signaali helivaljuse probleemile. 
  
 Oleme pöördumise edastanud vedajale, Hansabussile, kes on kinnitanud, et antud liinil kasutusel olev buss kontrollitakse üle. Vedaja kinnitusel, et tegemist on sõidukite tootjatehasepoolse seadistuse ja varustusega, mis on ette nähtud vastavalt Euroopa Liidu kehtivatele regulatsioonidele ja nõuetele. Vedaja ei ole STOP-signaali heliseadmeid bussidele ise paigaldanud ega nende helitaset määranud. 
  
 Lisame, et vedajal ei ole õigust teha muudatusi sõidukite kohustuslikus varustuses ega seda omavoliliselt modifitseerida. Kuna liini teenindavad erineva mudeli ja väljalaskeaastaga bussid, võib busside varustuses, sealhulgas helisignaalide iseloomus ja tugevuses, esineda erinevusi. See võib selgitada, miks kõnealune heli ei esine kõikides sama liini bussides. 
  
 Teema on saanud meiepoolset tähelepanu ning anname teada, et jälgime olukorda koostöös vedajaga. Vajadusel ja võimaluste piires otsitakse tehnilisi lahendusi, mis võimaldaksid signaali muuta vähem häirivaks, tingimusel, et see ei ole vastuolus kehtivate ohutusnõuete ega tootjapoolsete ettekirjutustega. 
  
 Täname konstruktiivse tagasiside eest ning kinnitame, et reisijate heaolu ja ohutus on meie jaoks oluline.  

  
 Lugupidamisega 

Kristina Aasa
Infosekretär
Tel: 6406780
www.iil.ee 
  
 MTÜ Põhja-Eesti Ühistranspordikeskus
Meistri 14, Tallinn